Komission asetus (EY) N:o 2142/2003, annettu 5 päivänä joulukuuta 2003, asetuksella (EY) N:o 1694/2002 tiettyjen terästuotteiden tuonnissa käyttöönotettujen lopullisten suojatoimenpiteiden kumoamisesta



Virallinen lehti nro L 321 , 06/12/2003 s. 0011 - 0014



Komission asetus (EY) N:o 2142/2003, annettu 5 päivänä joulukuuta 2003, asetuksella (EY) N:o 1694/2002 tiettyjen terästuotteiden tuonnissa käyttöönotettujen lopullisten suojatoimenpiteiden kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tuontiin sovellettavasta yhteisestä järjestelmästä ja asetuksen (EY) N:o 518/94 kumoamisesta 22 päivänä joulukuuta 1994 annetun neuvoston asetuksen (EY) N:o 3285/94(1), sellaisena kuin se on viimeksi muutettuna asetuksella (EY) N:o 2474/2000(2), ja erityisesti sen 21 artiklan, ottaa huomioon tiettyjen kolmansien maiden tuontiin sovellettavasta yhteisestä menettelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 annetun neuvoston asetuksen (EY) N:o 519/94(3), sellaisena kuin se on viimeksi muutettuna asetuksella (EY) N:o 427/2003(4), ja erityisesti sen 18 artiklan, on kuullut asetusten (EY) N:o 3285/94 ja (EY) N:o 519/94 4 artiklalla perustettua neuvoa-antavaa komiteaa, sekä katsoo seuraavaa: MENETTELY (1) Komissio teki tarkan tutkimuksen 21 terästuotteelle ja otti sen jälkeen käyttöön 27 päivänä syyskuuta 2003 lopulliset suojatoimenpiteet seuraavan seitsemän tuotteen osalta: kuumavalssatut kelat seostamattomasta teräksestä, kuumavalssatut levyt seostamattomasta teräksestä, kuumavalssatut kapeat nauhat seostamattomasta teräksestä, kuumavalssatut levytuotteet seosteräksestä, kylmävalssatut levyt seosteräksestä, putkenosat (< 609,6 mm) ja laipat (muuta kuin ruostumatonta terästä). Komissio totesi erityisesti, että kunkin tuotteen kohdalla on odottamattomien kehityssuuntauksien kasvattama tuonti aiheuttanut vakavaa vahinkoa yhteisön tuottajille. Komissio totesi lisäksi, että Yhdysvaltojen 5 päivänä maaliskuuta 2002 käyttöönottaman laajaa terästuotteiden valikoimaa koskevan suojatoimenpiteen vuoksi tuonti yhteisöön kasvaisi todennäköisesti edelleen ja huonontaisi merkittävästi yhteisön tuottajien tilannetta. (2) Näin ollen komission asetuksella (EY) N:o 1694/2002(5) otettiin käyttöön lopulliset suojatoimenpiteet. Asetuksen johdanto-osan 705 kappaleessa komissio muistutti kuitenkin, että suojatoimenpiteet toteutettiin siksi, että tuonti oli kasvanut Yhdysvaltain harjoittamien kaupan suojatoimenpiteiden vuoksi, jotka olivat kärjistyneet Yhdysvaltain asettamiin suojatoimenpiteisiin. Komissio sitoutui tarkastelemaan toimenpiteiden tarpeellisuutta, mikäli olosuhteet muuttuisivat. (3) Olosuhteet ovat nyt muuttuneet. Kutakin tuotetta koskevat olosuhteet esitetään tuonnempana. Euroopan teräsmarkkinat ovat vakiintuneet suhteessa tuonnin tasoon sen jälkeen, kun komissio otti käyttöön suojatoimenpiteet. Tämän lisäksi Yhdysvallat ilmoitti 4 päivänä joulukuuta 2003 terästä koskevien suojatoimenpiteidensä poistamisesta. (4) Toimenpiteiden kohteena olleen seitsemän tuotteen tuotekohtaisia olosuhteita tarkastellaan seuraavaksi. Koska vuotta 2003 koskevat tiedot eivät vielä ole kokonaisuudessaan saatavilla ja koska vertailua aiempia vuosia koskeviin tietoihin halutaan helpottaa, vuotta 2003 koskevat luvut perustuvat sen ensimmäisen puoliskon tosiasiallisten tietojen ekstrapolaatioon. Vuosien 2001 ja 2002 ensimmäisen puoliskon tuonnin ja näiden vuosien toisen puoliskon tuonnin välistä suhdetta sovellettiin vuoden 2003 ensimmäisen puoliskon tosiasiallisiin tietoihin, jotta vuoden 2003 toisen puoliskon tiedot voitiin arvioida. Kuumavalssatut kelat (5) Seuraavassa taulukossa esitetään kuumavalssattujen kelojen tuontimäärät vuodesta 2001 alkaen maista, joihin Euroopan yhteisö on soveltanut teräksen suojatoimenpiteitä (jäljempänä "toimenpiteet"). >TAULUKON PAIKKA> (6) Kuumavalssatuille keloille toimenpiteillä määrätty 28 päivänä syyskuuta 2003 päättynyt tariffikiintiö (3199240 tonnia) ylittyi vasta vuoden 2003 syyskuussa ja silloin mahdollisesti sen vuoksi, että euro vahvistui suhteessa Yhdysvaltojen dollariin ja muihin tärkeämpiin valuuttoihin vuoden 2003 alkupuolella. Tämän vuoksi yhteisön käyttäjille oli houkuttelevampaa ostaa kuumavalssattuja keloja Yhdysvalloista ja muista maista. (7) Tällä hetkellä ei ole mahdollista ilmoittaa tariffikiintiön ylittäneen, kuumavalssattujen kelojen tuonnin varmaa määrää ja alkuperää, koska tuontitilastoja ei vielä ole saatavilla. Saatavilla olevat tiedot osoittavat kuitenkin, että määrät olivat pieniä, suuruudeltaan enintään prosentin tariffikiintiöstä. Sellaiset tariffikiintiöiden soveltamispyynnöt, jotka jäsenvaltiot ovat esittäneet tuojien puolesta komissiolle mutta jotka ovat jääneet täyttämättä, koskivat ainoastaan 2487:ä tonnia. Tariffikiintiö 28 päivänä syyskuuta 2004 päättyvälle vuoden kaudelle on suuruudeltaan 3359234 tonnia, mikä on joka tapauksessa 5 prosenttia suurempi kuin 28 päivänä syyskuuta 2003 päättyneen kauden kiintiö, ja se ylittää sen tuonnin määrän, jonka osalta on esitetty kuumavalssattuja keloja koskevia tariffikiintiön soveltamispyyntöjä 28 päivänä syyskuuta 2003 päättyneelle kaudelle. Kuumavalssatut levyt (8) Seuraavassa taulukossa esitetään kuumavalssattujen levyjen tuontimäärät vuodesta 2001 alkaen maista, joihin yhteisö on soveltanut toimenpiteitä. >TAULUKON PAIKKA> (9) Kuumavalssattujen levyjen tuonti toimenpiteiden kohteena olevista maista on noussut lievästi vuodesta 2001. Tuonnin määrä oli alhaisempi kuin toimenpiteillä 28 päivänä syyskuuta 2003 päättyneelle vuoden kaudelle määrätty tariffikiintiö (554286 tonnia). Kiintiön kokonaiskäyttöaste on ollut ainoastaan 88 prosenttia. Kuumavalssatut kapeat nauhat (10) Seuraavassa taulukossa esitetään kuumavalssattujen kapeiden nauhojen tuontimäärät vuodesta 2001 alkaen maista, joihin yhteisö on soveltanut toimenpiteitä. >TAULUKON PAIKKA> (11) Kuumavalssattujen kapeiden nauhojen tuonti toimenpiteiden kohteena olevista maista on vähentynyt merkittävästi vuoden 2001 tasoon verrattuna. Tuonnin määrä oli alhaisempi kuin toimenpiteillä 28 päivänä syyskuuta 2003 päättyneelle vuoden kaudelle määrätty tariffikiintiö (198 365 tonnia). Kiintiön kokonaiskäyttöaste on ollut ainoastaan 53 prosenttia. Kuumavalssatut levyvalmisteet (12) Seuraavassa taulukossa esitetään kuumavalssattujen levyvalmisteiden tuontimäärät vuodesta 2001 alkaen maista, joihin yhteisö on soveltanut toimenpiteitä. >TAULUKON PAIKKA> (13) Kuumavalssattujen levyvalmisteiden tuonti toimenpiteiden kohteena olevista maista on merkittävästi vähentynyt vuoden 2001 tuontiin verrattuna. Tuonnin määrä oli alhaisempi kuin toimenpiteillä 28 päivänä syyskuuta 2003 päättyneelle vuoden kaudelle määrätty tariffikiintiö (50 832 tonnia). Kiintiön kokonaiskäyttöaste on ollut ainoastaan 61 prosenttia. Kylmävalssatut levyt (14) Seuraavassa taulukossa esitetään kylmävalssattujen levyjen tuontimäärät vuodesta 2001 alkaen maista, joihin yhteisö on soveltanut toimenpiteitä. >TAULUKON PAIKKA> (15) Kylmävalssattujen levyjen tuonti toimenpiteiden kohteena olevista maista on vähentynyt merkittävästi vuoden 2001 tasoon verrattuna. Tuonnin määrä oli alhaisempi kuin toimenpiteillä 28 päivänä syyskuuta 2003 päättyneelle vuoden kaudelle määrätty tariffikiintiö (2107210 tonnia). Kiintiön kokonaiskäyttöaste on ollut ainoastaan 63 prosenttia. Putkenosat (< 609,6 mm) (16) Seuraavassa taulukossa esitetään putkenosien tuontimäärät vuodesta 2001 alkaen maista, joihin yhteisö on soveltanut toimenpiteitä. >TAULUKON PAIKKA> (17) Putkenosien tuonti toimenpiteiden kohteena olevista maista on vähentynyt merkittävästi vuoden 2001 tasoon verrattuna. Tuonnin määrä oli alhaisempi kuin toimenpiteillä 28 päivänä syyskuuta 2003 päättyneelle vuoden kaudelle määrätty tariffikiintiö (12031 tonnia). Kiintiön kokonaiskäyttöaste on ollut ainoastaan 53 prosenttia. Laipat (muuta kuin ruostumatonta terästä) (18) Seuraavassa taulukossa esitetään laippojen tuontimäärät vuodesta 2001 lähtien maista, joihin yhteisö on soveltanut toimenpiteitä. >TAULUKON PAIKKA> (19) Laippojen tuonti toimenpiteiden kohteena olevista maista on vähentynyt merkittävästi vuoden 2001 tasoon verrattuna. Tuonnin määrä oli alhaisempi kuin toimenpiteillä 28 päivänä syyskuuta 2003 päättyneelle vuoden kaudelle määrätty tariffikiintiö (90490 tonnia). Kiintiön kokonaiskäyttöaste on ollut ainoastaan 65 prosenttia. PÄÄTELMÄT (20) Komissio katsoo, että suojatoimenpiteet eivät enää ole tarpeellisia ja ne on kumottava, sillä seitsemästä tuotteesta kuuden osalta tariffikiintiötä on jäänyt huomattavan paljon käyttämättä, kuumavalssattujen kelojen tuonti on ollut vain hivenen suurempaa kuin niille määrätty kiintiö ja Yhdysvallat on poistanut asettamansa suojatoimenpiteet, ON ANTANUT TÄMÄN ASETUKSEN: 1 artikla Kumotaan asetus (EY) N:o 1694/2002. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä joulukuuta 2003. Komission puolesta Pascal Lamy Komission jäsen (1) EYVL L 349, 31.12.1994, s. 53. (2) EYVL L 286, 11.11.2000, s. 1. (3) EYVL L 67, 10.3.1994, s. 89. (4) EUVL L 65, 8.3.2003, s. 1. (5) EYVL L 261, 28.9.2002, s. 1.